อัยการงดสอบสวน คดีรุมตีหัวจ่านิว เหตุกล้องเห็นหน้าคนร้ายไม่ชัด รอ ตร.มีหลักฐานบ่งชี้ผู้ลงมือต่อ
คดีรุมตีหัวจ่านิว ตร.สอบสวนและส่งสำนวนให้อัยการแล้ว โดยอัยการเห็นควรให้งดการสอบสวน เหตุพยานหลักฐานไม่สามารถบ่งชี้ได้ว่าเป็นผู้ใดกระทำผิดได้ ย้ำหาก ตร.มีหลักฐานบ่งชี้ได้ว่า ผู้ใดกระทำผิด จะออกหมายจับและดำเนินคดีต่อไป ด้านจ่านิว ถามแบบนี้จะจับคนร้ายได้เมื่อไหร่และสุดท้ายคนร้ายเป็นคนมีสี20 ก.พ. 2563 ความคืบหน้าคดีทำร้ายร่างกายสิรวิชญ์ เสรีธิวัฒน์หรือ จ่านิว นักกิจกรรมทางการเมือง จนบาทเจ็บสาหัสเมื่อกลางปีที่แล้วนั้นล่าสุดวันนี้สิรวิชญ์โพสต์หนังสือแจ้งความคืบหน้าการสอบสวนคดีอาญาลงในเฟสบุ๊คส่วนตัว หนังสือระบุว่า ขณะนี้คดีนี้การสอบสวนเสร็จสิ้นแล้ว และได้ส่งสำนวนการสอบสวนไปยังพนักงานอัยการมีความเห็น เห็นควรให้งดการสอบสวนเนื่องจากพยานหลักฐานที่รวบรวมได้ไม่สามารถบ่งชี้ได้ว่าเป็นผู้ใด เนื่องจากสภาพกล้องวงจรปิดไม่เห็นหน้าคนร้ายชัดเจนเพียงพอในการออกหมายจับและหลักฐานการไล่กล้องไม่สามารถทราบได้ว่าคนร้ายมีที่อยู่หรือหลบหนีอยู่ที่ใด แต่ถ้าเจ้าหน้าที่ตำรวจได้ทำการสืบสวนสอบสวน แล้วมีหลักฐานบ่งชี้ได้ว่า ผู้ใดกระทำผิดก็จะทำการออกหมายจับคนร้ายและดำเนินคดีต่อไปสิรวิชญ์ ตั้งคำถามประกอบโพสต์ดังกล่าวด้วยว่า ถ้าเป็นแบบนี้จะจับคนร้ายได้เมื่อไหร่ จะสอบสวนอีกทีเมื่อไหร่ และสุดท้ายคนร้ายเป็นคนมีสี
คดีรุมตีหัวจ่านิว ตร.สอบสวนและส่งสำนวนให้อัยการแล้ว โดย อัยการ เห็นควรให้งดการสอบสวน เหตุพยานหลักฐานไม่สามารถบ่งชี้ได้ว่าเป็นผู้ใดกระทำผิดได้ ย้ำหาก ตร.มีหลักฐานบ่งชี้ได้ว่า ผู้ใดกระทำผิด
สิรวิชญ์ เสรีธิวัฒน์,ความรุนแรงทางการเมือง,ทำร้ายร่างกาย,กระบวนการยุติธรรม,จ่านิว,ตีหัวจ่านิว